ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
28 ม.ค. 2559

สรุปภาวะตลาดภาคเช้า :SET ยังแกว่งแคบ – SET แกว่งแคบบริเวณ 1,280-1,285 จุด เช่นเดียวกับตลาดภูมิภาค เนื่องด้วยตลาดไร้ปัจจัยใหม่เข้ามากำหนดทิศทาง โดยผลประชุมเฟดเมื่อคืน ก็ดูเป็นกลางไม่บวกไม่ลบ แม้ไม่ได้พูดชัดว่าต้องชะลอขึ้นดอกเบี้ย แต่ก็ไม่ได้พูดว่าจะขึ้นดอกเบี้ยต่อในการประชุมครั้งหน้าเช่นกัน ส่วนราคาน้ำมันดิบ ช่วงนี้แกว่ง Sideway ทำให้ไม่ได้มีอิทธิพลต่อ SET ผ่านกลุ่มพลังงาน ทั้งนี้ SET ปิดที่ระดับ 1,279.89 จุด +1.60 จุด หรือ +0.13% ด้วยมูลค่าซื้อขายที่ระดับ 1.8 หมื่นลบ. กลุ่มหลักปิดบวกเล็กน้อย โดยพลังงาน แบงก์ และ ICT +0.8%, +0.5% และ +0.2% ตามลำดับ
 
กลยุทธ์ที่แนะนำ : ช่วงบ่าย: คาดแกว่งแคบไปจนถึงมีโอกาสชะลอตัว ตามสัญญาณทางเทคนิคในระยะสั้น โดยหากหลุดต่ำกว่า 1,276 จุด จะเป็นสัญญาณที่ชัดขึ้น และ SET จะย่อตัวลงไปหา 1,260-1,270 จุด อย่างไรก็ตาม ในภาพรวมช่วงนี้ เรายังมองหากไม่ต่ำกว่าแนวรับดังกล่าว คาด SET ยังฟื้นตัวขึ้นได้ต่อ กลยุทธ์ ยังเน้นเพียงการเก็งกำไรในรอบสั้นๆไปก่อน โดยรอซื้ออีกครั้ง ตามแนวรับ ทั้งนี้ หุ้นแนะนำตามสัญญาณเทคนิค ได้แก่ AUCT (รับ 10.20 ต้าน 11.00 Cut 9.90)
 